[{"text_idx": "#000000", "text": "Egun hauetan Benidormen gaude egun batzuk igarotzen, Aste Santuko oporrak aprobetxatuta. Bego eta biok etorri gara, baina In\u0303aki eta Maribi koinatu-koinatekin ibiltzen gara hara eta hona, eurak ere hemen daude-eta."}, {"text_idx": "#000001", "text": "Atzo, adibidez, zerua ez zegoen hain garbi, eta aprobetxatu genuen osteratxo bat egiteko gurutzeraino, Benidorm gainean dagoena. Goiko argazkia harako bidean atera genuen, eta bertan ederki ikusten da zelako anabasa den Benidorm, hirigintzaren ikuspegitik. Lehen arrantzale herri txikia zena, Manhattan txikia egin dute."}, {"text_idx": "#000002", "text": "Bestela, badugu zelanbaiteko errutina hemen gaudela: goizeko 08:00etan lasterka joaten gara Bego eta biok, eta 40 bat minutu egiten dugu. Gosaldu ondoren, beste hirurak hondartzara doazen bitartean, nik aprobetxatu egiten dut Interneten nabigatu eta egunkariak irakurtzeko. Arratsaldean berriro elkartzen gara, eta paseatu egiten dugu, txikiteo eta guzti, afaltzera joan aurretik."}]